open-index/open-wikipedia-markdown huggingface dataset:
Shefferin viiva

**Shefferin viiva** on propositiologiikassa konnektiivi, jolla on seuraavanlainen totuusarvotaulukko: (Shefferin viiva merkitään symbolilla |.)

Toisin sanoen Shefferin viivalla muodostettu yhdistetty lause on epätosi vain, jos sillä yhdistetyt lauseet ovat molemmat tosia, kaikissa muissa tapauksissa tosi.  Se tarkoittaa siis normaalissa kielessä samaa kuin "ei molemmat". Se on nimetty yhdysvaltalaisen loogikon Henry M. Shefferin mukaan.

Elektroniikassa Shefferin viivaa vastaava looginen portti on NAND-portti.

## Shefferin viivan universaalisuus

Shefferin viiva on universaali konnektiivi. Toisin sanoen joukko \{|\} on universaalinen. 

### Todistus

Koska \{\lnot, \land\} on universaali joukko konnektiiveja, niin riittää osoittaa, että konnektiivit \lnot ja \land voidaan määritellä konnektiivin |:n avulla.

Olkoot A ja B mielivaltaisia propositiolauseita. 

Shefferin viivan määritelmän nojalla v(A|A) = 0 jos ja vain jos v(A) = 1. Täten f_{A|A} = f_{\lnot A}.

Shefferin viivan määritelmän nojalla v(A|B) = 0 jos ja vain jos v(A) = v(B) = 1. Edellisen kappaleen nojalla v((A|B)|(A|B)) = 1 jos ja vain jos v(A|B) = 0. Täten v((A|B)|(A|B)) = 1 jos ja vain jos v(A) = v(B) = 1, joten f_{(A|B)|(A|B)} = f_{A \land B}.

Osoitettiin siis, että konnektiivit \lnot ja \land voidaan määritellä konnektiivilla |. Täten joukko \{|\} on universaalinen. \square

## Katso myös
* Peircen nuoli
Helsinki City Run

**Helsinki City Run** (HCR, vuoteen 2025 asti *Helsinki City Running Day*) on vuosittainen urheilutapahtuma, joka järjestetään toukokuisin Helsingissä. Se on Suomen suurin juoksutapahtuma, jossa on korkeimmillaan ollut yli 20&nbsp;000 osallistujaa yli 90 maasta. Tapahtumaan kuuluu useita eripituisia juoksukilpailuja, joista suosituin on puolimaraton Helsinki City Half.

Tapahtuma perustettiin vuonna 2018 yhdistämään useat eripituiset juoksukilpailut yhden brändin alle yhdeksi tapahtumapäiväksi. Samalla perinteisten kilpailujen rinnalle lisättiin uusina kilpailuina maratonviesti ja viiden kilometrin juoksu. Vuodesta 2026 alkaen tapahtuma aletaan järjestää kaksipäiväisenä: lyhyemmät 1–5 kilometrin mittaiset matkat juostaan ensimmäisenä päivänä eli perjantaina ja pidemmät matkat jälkimmäisenä päivänä eli lauantaina. 

Tapahtuman järjestävät yhteistyössä Suomen Urheiluliitto ja omistajaseurat (Helsingin Kisa-Veikot, Viipurin Urheilijat ja Helsingin Poliisivoimailijat). Tapahtuman tuotot ohjataan lasten ja aikuisten yleisurheilutoimintaan Suomessa. 

Vuonna 2021 tapahtumaan osallistui yli 11&nbsp;000 ihmistä, vuonna 2023 14&nbsp;300 ihmistä ja vuonna 2024 yli 17&nbsp;000. Vuoden 2025 tapahtumaan osallistui 20&nbsp;170 ihmistä, ja siitä tuli Suomen kaikkien aikojen suurin ajanotollinen juoksutapahtuma. Aiempi ennätys oli ollut vuoden 2013 puolimaratonilla, johon osallistui 17&nbsp;569 juoksijaa.

## Matkat
Kaikkien matkojen lähtöalue on Mäntymäentiellä lähellä Paavo Nurmen juoksijapatsasta, ja maalialue on Helsingin olympiastadionilla.
 

## Tapahtumahistoria
 

### Nimenmuutos
 
Helsinki City Run -nimeä käytettiin alun perin vuosittaisesta puolimaratonkilpailusta, ensin itsenäisenä tapahtumana ja vuosina 2018–2025 Helsinki City Running Day -tapahtumakokonaisuuteen kuuluneena puolimaratonina. 
Toukokuussa 2025 kuitenkin ilmoitettiin, että Helsinki City Running Day -nimestä on päätetty luopua, ja Helsinki City Run -nimeä aletaan käyttää koko tapahtumakokonaisuudesta. Puolimaratonille annettiin uusi nimi Helsinki City Half, joka kuvaa selkeämmin sitä, että kyseessä on nimenomaan puolimaraton. Nimenmuutokseen vaikutti tarve selkeämmälle ja vahvemmalle brändille ja tunnettuudelle. Samalla tapahtumasta päätettiin osallistujamäärän nousun myötä tehdä kaksipäiväinen.

## Voittajat
### Maraton

### Puolimaraton

### 5 kilometriä

## Lähteet

## Aiheesta muualla

* Viralliset sivut
Nahkatakki

**Nahkatakki** on nahasta valmistettu päällystakki. Se on suosittu monien hyvien ominaisuuksiensa johdosta, joita ovat muun muassa materiaalin lujuus ja pitkäikäisyys. Nahkatakkeja valmistetaan myös tekonahasta, esimerkiksi polyuretaanista. Ne ovat tavallisesti halvempia kuin oikeasta nahasta valmistetut.

Nahkatakit yleistyivät 1900-luvun alkupuolella. Ne yhdistettiin aluksi erityisesti ensimmäisen ja toisen maailmansodan lentäjiin ja pian sen jälkeen moottoripyöräilijöihin. Sittemmin nahkatakki on yhdistetty myös moniin populaarikulttuurin ilmiöihin, rock-musiikkiin, nuoruuteen ja kapinallisuuteen sekä alakulttuureihin, kuten punkiin ja goottikulttuuriin. Eri alakulttuureissa nahkatakkia on ollut tapana koristella esimerkiksi niiteillä ja hakaneuloilla. Nahkatakin käyttöhistoria painottuu miehiin, ja naisten käytössä se yleistyi vasta myöhemmin.

## Kuvia

Tiedosto:RAF Museum Cosford - DSC08289 (crop).jpg|Toisen maailmansodan aikainen nahkainen lentäjäntakki
Tiedosto:New-613-Schott Perfecto-cut-out-and-shaded.jpg|Moottoripyörätyylinen nahkatakki
Tiedosto:Motorjas van leer, “Willem de Jongh”, objectnr 65137(1).JPG|Pitkä nahkatakki
Tiedosto:Nuorisoa Lepakon edustalla (Helsinki, 1984) – 03.tif|Punk-alakulttuurin tyyliin koristeltu nahkatakki (1984)
Tiedosto:Pääministeri Marin Tukholmassa 13.4.2022 (52001757006).jpg|Pääministeri Sanna Marinin kohua herättänyt nahkatakki (2020)


## Lähteet

## Aiheesta muualla
Teatteri Telakka

**Teatteri Telakka** on Tampereen keskustassa Tullikamarin aukion laidalla sijaitseva kulttuuritalo. Se perustettiin vuonna 1996, kun ammattiteatteriryhmät Motelli Skronkle, Moraalia teatteri ja Ryhmä Fagerholm yhdistyivät. Perustajajäseniin kuului yhdeksän teatterialan henkilöä: Hanno Eskola, Irja Korhonen, Tom Lindholm, Markku Mäkiranta, Tuomo Nakari, Markku Peltola, Tanjalotta Räikkä, Kaisa Sarkkinen, Esko Varonen.

Telakalla on toimitilat Kaarlo Lindroosin vuonna 1909 suunnittelemassa punatiilirakennuksessa, joka on entinen viljamakasiini. Talo on suojeltu rakennustaiteellisin ja kulttuurihistoriallisin perustein. Se on kunnostettu talkoovoimin. 

Teatteri Telakka valittiin vuoden teatteriksi vuonna 2016. Telakan kulttuuritalossa toimii teatterin lisäksi ravintola ja taidegalleria.

## Lähteet
* Telakan verkkosivut
### Viitteet
Maatalousyrittäjä

**Maatalousyrittäjä** on Suomen eläkelainsäädännössä henkilö, joka harjoittaa maataloutta, kalastusta tai poronhoitoa itse työhön osallistuen ja olematta työsuhteessa. Myös vastaavaa työtä tekevät perheenjäsenet katsotaan eläkesäädösten kannalta maatalousyrittäjiksi. Maatalouden harjoittajan maatalousmaan pinta-alan on oltava vähintään viisi hehtaaria.

## Lähteet
Mustapäätasku

**Mustapäätasku** (*Saxicola rubicola*, aikaisemmin *Saxicola torquatus*) on sieppojen heimoon lukeutuva pieni varpuslintu.

BirdLife Suomen rariteettikomitean tiedotteessa 27.12.2011 todetaan: Uusien suositusten myötä Suomessa luonnonvaraisesti tavatuksi tulkittujen lintulajien luetteloon lisätään yksi uusi laji. Aiemmin lajilistalla ollut mustapäätasku jakautuu kahdeksi lajiksi: läntiset *rubicola*- ja *hibernans*-alalajien mustapäätaskut kuuluvat jatkossa lajiin *Saxicola rubicola* (“mustapäätasku”) ja itäiset alalajit *armenicus*, *maurus*, *stejnegeri*, *variegatus* sekä läntisellä palearktisella alueella tapaamattomat *indicus* ja *przewalski* lajiin *Saxicola maurus* (”Idänpensastasku”, nykyisin ”Sepeltasku”). Tieteellinen nimi *Saxicola torquatus* ”Afrikanpensastasku” säilyy Saharan eteläpuolisessa Afrikassa esiintyvän mustapäätaskulajin nimenä.

## Koko ja ulkonäkö
Linnun pituus on 11,5–13&nbsp;cm ja paino 13–17&nbsp;g. Kooltaan ja habitukseltaan muistuttaa pensastaskua. Syksyiset nuoret linnut ja talvipukuiset naaraat ovat joskus hankalasti pensastaskusta erotettavissa. Lennossa pyrstön yläpuolen kuviointi on erilainen: mustapäätaskulta puuttuu valkea kuviointi. Juhlapukuinen koiras on helppo tuntea: pää on musta ja kaulassa leveä valkoinen sepel, rinta oranssi, selkä tumma ja yläperä valkoinen. Kaksi alalajia, joita molempia tavataan Suomessa: *rubicola* esiintyy Etelä- ja Keski-Euroopassa, *maura* Itä-Euroopassa. Äänet ja laulu poikkeavat pensastaskusta.

Euroopan vanhin rengastettu mustapäätasku on ollut saksalainen, vähintään 8 vuotta 10 kuukautta vanha yksilö.

## Levinneisyys
Laaja esiintymisalue kattaa Aasian ja Euroopan, pohjoisimpia osia lukuun ottamatta, sekä Afrikan. Suomessa tavataan vuosittain, mutta pesintää ei ilmeisesti tapahdu joka vuosi. Euroopan pesimäkanta on 1–2&nbsp;miljoonaa paria.

## Elinympäristö
Kuivat, lyhytkortiset avomaat ja vuorenrinteet.

## Lisääntyminen
Pesä maassa mättäässä tai matalalla kasvillisuuden varassa. Munia 4–6, joita naaras hautoo noin 2 viikkoa.

## Ravinto
Pienet ja keskikokoiset hyönteiset sekä muut selkärangattomat. Pyydystää sekä lentäviä että maassa tai kasvillisuudessa liikkuvia öttiäisiä.

## Aiheesta muualla
* Jännes, Hannu 1990: Mustapäätaskun *Saxicola torquata* alalajien ja sukupuolen määrittämisestä sekä lajin esiintymisestä Suomessa. – Lintumies 4.1990 s. 162–173. LYL.
Mint Tattoo

**Mint Tattoo** oli yhdysvaltalainen blues rock -trio. Yhtye perustettiin San Franciscossa 1968.

Yhtyeessä soittivat Bruce Stephens (laulu, kitara) Ralph Kellog (basso, koskettimet) ja  Gregg Thomas (rummut). Mint Tattoo julkaisi yhden levyn *Mint Tattoo* vuonna 1968. Mint Tattoon hajottua Stephens ja Kellog soittivat myöhemmin vielä yhdessä Blue Cheer -yhtyeessä. Gregg Thomas liittyi yhtyeeseen Fabulous Rhinestones.

## Diskografia

### Albumi
* Mint Tattoo
Bifenyyli

**Bifenyyli** on kiinteä aromaattinen yhdiste, jota kutsutaan myös nimillä **difenyyli**, **fenyylibentseeni** tai **dibentseeni**. Se sisältää kaksi toisiinsa liittynyttä aromaattista rengasta. Bifenyylin kemiallinen bruttokaava on C12H10 ja rakennekaava C6H5C6H5. Se esiintyy valkoisina tai kellertävinä kiteinä tai hiutaleina, joilla on tunnusomainen haju. Bifenyylin moolimassa on 154,2 g/mol eikä se liukene veteen. Sen sulamispiste on 70&nbsp;°C, kiehumispiste 256&nbsp;°C, tiheys 1,04 g/cm3, leimahduspiste 113&nbsp;°C c.c., itsesyttymislämpötila 540&nbsp;°C ja CAS-numero 92-52-4.

Bifenyyliä saadaan tislaamalla raakaöljystä ja maakaasusta. Sitä sai käyttää elintarvikeissa 27.11.2006 saakka ainoastaan sitrushedelmien pintakäsittelyssä. Aine estää homeen ja sienien kasvamista. Bifenyylin E-koodi on E 230. Aine on myrkyllistä.

Bifenyyliä käytetään lähtöaineena tuotettaessa polykloorattujen bifenyylien aineryhmään (C12H10-xClx) kuuluvia aineita, joista käytetään yleisesti lyhennettä PCB.

## Ympäristö- ja terveysvaikutukset

**Bi- ja difenyyli** voi kulkeutua elimistöön joko hengitysteitse tai nielemällä. Sen vaikutuksia ovat mm. punoitus ja kipu silmissä sekä ärsytys hengitysteissä. Se voi pitkäaikaisen altistumisen seurauksena vaikuttaa maksaan ja hermostoon johtaen niiden toimintavajeeseen ja henkilön kuolemaan. Suomessa bifenyylialtistuksesta johtuvia kuolemantapauksia oli 1970-luvulla erityisesti Nokian Paperitehtaalla. Aineella käsiteltiin hedelmien suojapapereita.

Aine on erittäin vaarallinen ympäristölle, koska se on ympäristössä pysyvä ja rikastuu ravintoketjussa. Bifenyyli ei ole kuitenkaan EU-ohjeensa mukaan myrkky, vaan ärsyttävä ja ympäristölle vaarallinen aine: LD50-arvo suun kautta rotalla 2&nbsp;400&nbsp;mg/kg.

NIOSH Immediately Dangerous To Life or Health Concentration (IDLH): 100&nbsp;mg/m3

## Lähteet

## Aiheesta muualla

*
*  OSHA Diphenyl 
*KEGG: Biphenyl 
*ChemBlink: Biphenyl
Alessandro Birindelli

**Alessandro Birindelli** (s. 12. marraskuuta 1974 Pisa) on italialainen jalkapalloilija. Hän edusti Italian Serie A:ssa pelaavaa Juventusta vuodesta 1997 vuoteen 2008, vaikka oli enemmän tai vähemmän vaihtopelaajan roolissa. Vuonna 2008 hän siirtyi Serie B:n Pisa Calcion riveihin. Birindelli edusti ennen Juventusta Empolia. 

## Aiheesta muualla

*national-football-teams.com
Kerttu Aitola

**Kerttu Aitola** (s. 9. maaliskuuta 1979 Espoo) on suomalainen kirjailija ja tutkija. Hänen esikoisteoksensa, pääkaupunkiseudulle sijoittuva nuortenromaani *Lisempää laiffia*, ilmestyi 2000. Toinen romaani, 2004 ilmestynyt *Lontoonrakeita*, sijoittuu Lontooseen. Molempien kirjojen päähenkilöt ovat nuoria opiskelijoita.

Aitola on opiskellut kirjallisuustiedettä ja fysiikkaa Helsingin yliopistossa ja tiedotusoppia Tampereen yliopistossa. Hän väitteli 2012 Aalto-yliopiston perustieteiden korkeakoulussa tekniikan tohtoriksi väitöskirjalla ”Hiilinanomateriaalit väriaineaurinkokennon vastaelektrodeina”. Hän on työskennellyt väittelynsä jälkeen tutkijatohtorina Dalianin teknillisessä yliopistossa, Kungliga Tekniska Högskolanissa Tukholmassa ja Uppsalan yliopistossa. 

## Teokset
* 
* 

## Lähteet
* Kerttu Aitola. Otava.
* http://sci.aalto.fi/fi/current/events/vaitos_aitola_kerttu/. Väitöstilaisuus.

### Viitteet
Ergotismi

**Ergotismi** on krooninen myrkytystila, jonka aiheuttaa rukiissa epäpuhtautena esiintyvä torajyvä. Ergotamiini ja muut torajyvän sisältämät alkaloidit häiritsevät verenkiertoa. Ergotismissa sormet, varpaat tai raajat mustuvat, menevät kuolioon ja irtoavat ilman verenvuotoa. Krooniseen torajyvämyrkytykseen liittyy myös muita oireita kuten päänsärkyä, pahoinvointia, sekavuutta, tajuttomuutta, oksentelua, ripulia, kouristuksia ja suonenvetoja. 

Lähdetiedoissa esiintyy ristiriitaisia tietoja siitä, milloin ergotismin syy selvisi. Ranskalainen tohtori Thuillier teki sairautta koskevat havaintonsa joko 1630 tai 1670.

Syötäväksi tarkoitetun viljan torajyväpitoisuutta valvotaan nykyään tarkasti. Ergotismi voi nykyään aiheutua liiallisesta ergotamiinia tai muita torajyväalkaloideja sisältävien lääkevalmisteiden käytöstä.

## Aiheesta muualla

* Ergotismin historiaa 
* Historiallinen merkitys
Cristiano Zanetti

**Cristiano Zanetti** (s. 19. huhtikuuta 1977 Carrara) on italialainen jalkapalloilija, jonka pelipaikkana oli puolustava keskikenttä. Hän voitti Italian liiga- ja cup-mestaruuksia Fiorentinan, Roman ja Interin pelaajana ja oli nostamassa Juventusta takaisin Serie A:han vuonna 2007. Hän pelasi viimeiset ottelunsa Bresciassa kaudella 2010–2011. Hän pelasi Italian maajoukkueessa 17 ottelua.

Zanetti on uransa aikana edustanut useita italialaisia jalkapallojoukkueita. Hän aloitti ammattilaisuransa vuonna 1993 Fiorentinassa, jossa hän pelasi neljä Serie A:n ottelua kausina 1994–1996. Fiorentinasta hän siirtyi alemmalle sarjatasolle Serie B:hen Venezian joukkueeseen. Seuraavan kauden hän pelasi Regginassa. Seuraavana kautena Zanetti pelasi taas Serie A:ta Interin joukkueessa. Vähäisen peliajan takia Zanetti siirtyi kesken kauden hieman pienempään seuraan Cagliariin, jota hän edusti kauden 1998–1999 loppuun. Tämän jälkeen hän lähti kahdeksi kaudeksi AS Roman joukkueeseen, jossa hän voitti Italian mestaruuden eli Scudetton vuonna 2001. Kaudet 2001–2006 hän edusti jälleen Milanossa Internazionalea ja voitti viimeisellä kaudellaan Italian mestaruuden sekä kahdella viimeisellä kaudellaan Italian cupin. Tämän jälkeen hän pelasi vielä Juventuksessa, Fiorentinassa ja Bresciassa.

Zanetti on uransa aikana pelannut yli 300 virallista ottelua ja tehnyt niissä kahdeksan maalia, joista neljä Serie A:ssa, kaksi Serie B:ssä, yhden UEFA-cupissa ja yhden maaottelussa. Hän pelasi MM-kilpailuissa 2002 kahdessa alkulohko-ottelussa ja tappiollisessa neljännesvälieräottelussa täydet minuutit sekä EM-kilpailuissa 2004 ensimmäisessä alkulohko-ottelussa 57 minuuttia. Hän voitti alle 21-vuotiaiden Euroopan-mestaruuden 2000 ja pelasi samana vuonna Sydneyn olympialaisissa neljä ottelua.

## Saavutukset
	 
* Scudetto 2000–2001, 2005–2006
* Coppa Italia 1995–1996, 2004–2005, 2005–2006
* Italian Super Cup 2005
* Alle 21-vuotiaiden Euroopan-mestaruus 2000

## Lähteet

## Aiheesta muualla
*Juventuksen sivuilla
Regiomontanus

**Regiomontanus**, tunnetaan myös nimellä **Johannes Müller von Königsberg** (6. kesäkuuta 1436 Königsberg, Baijeri, Pyhä saksalais-roomalainen keisarikunta – 6. heinäkuuta 1476 Rooma, Kirkkovaltio), oli merkittävä saksalainen matemaatikko, astronomi ja astrologi.

Wienissa hänestä tuli Georg von Peuerbachin oppilas ja ystävä.

Vuonna 1475 Regiomontanus meni Roomaan tekemään paavi Sixtus IV:n kanssa kalenteriuudistusta. Gregoriaaninen kalenteri otettiin käyttöön sata vuotta hänen kuolemansa jälkeen.

Regiomontanus oli tunnettu kaikkialla Euroopassa jo elinaikanaan. Hänellä oli laaja kirjallinen tuotanto, mutta hän ehti toteuttaa vain osan suunnitelmistaan.

Kuussa on hänen mukaansa nimensä saanut Regiomontanuksen kraatteri.

## Teoksia
* *De Triangulis omnimodus* (1464)
* *Epytoma*
* *Ephemeris*

## Lähteet
Koskisyöksy

**Koskisyöksy** (tunnetaan myös nimellä WWR eli Wildwater Racing, lajin entinen virallinen nimi englanniksi, nykyään lajin nimi on Wildwater Canoeing) on freestylemelonnan ja koskipujottelun lisäksi koskimelonnan kolmas kilpailumuoto. Sen ensimmäiset MM-kilpailut pidettiin vuonna 1959. Koskisyöksyn periaate on yksinkertainen. Lähtö- ja maalilinjan välinen jokiosuus melotaan mahdollisimman nopeasti. Vain aika ratkaisee, joten kaikkein nopeinten melonut voittaa kilpailun. Koskisyöksyssä melojat lähetetään yksitellen väliaikalähdöillä. 

## Lajimuodot

Koskisyöksyssä on kaksi muotoa: klassinen rata ja sprinttikilpailu. Klassinen rata on sääntöjen mukaan maksimissaan 30 minuutin pituinen, mutta yleensä lasku kestää n. 12–20 minuuttia. Rata melotaan yhden kerran. Sprintti-kilpailuissa rata on 400-800 metriä pitkä ja se lasketaan kahteen kertaan. Tulokset muodostuvat laskujen yhteisajasta. Kansainvälisissä kilpailuissa radalla on oltava vähintään III-luokan koskia.

Klassisen kilpailun osalta tarvitaan erinomaisia aerobisia fyysisiä ominaisuuksia (korkea hapenottokyky sekä erinomainen aerobinen kestävyys). Sprintti-kilpailuissa tarvitaan samantyylisiä fyysisiä ominaisuuksia kuin kanoottipujottelussa.

Koskisyöksy, kuten kaikki koskimelonnan lajit, on tekninen laji. Hyvä koskisyöksyjä osaa ennakoida veden liikkeiden vaikutukset kanootin linjaan ja säätää koko ajan tempoa ja vetojen voimakkuutta sekä kanootin asentoa kosken virtausten mukaisesti. Koskisyöksyssä yritetään meloa nopeimmalla reitillä. Optimaalisen reitin valinnassa otetaan huomioon lyhyin reitti, nopein virta sekä esteet (kivet) ja hidasteet (tietynlaiset aallot, akanvirrat, stopparit, jne).

Kuten pujottelussakin, koskisyöksyssä  sarjat ovat K1, C1 ja C2, mutta naiset melovat vain K1-sarjassa. Koskisyöksyssä melotaan kiikkerillä kanooteilla ja koskien kohuissa on erittäin tärkeää hallita tasapainoa. Kanootit ovat kuitenkin tilavia, jolloin ne eivät sukella syvälle stoppareihin tai aaltoihin. Säännöt määrittelevät koskisyöksyssäkin kanoottien mitat. Esimerkiksi K1 on oltava enintään 450 cm pitkä, vähintään 60 cm leveä ja vähintään 11-kiloinen. WWR-kanootit ovat suuntavakaita eivätkä käänny helposti. Kanootteja ohjataan yleensä vain kallistamalla (Koskisyöksyssä ei käytetä peräsintä), mutta tarvittaessa käytetään myös ohjausvetoja. Esimerkiksi kanootti kääntyy oikealle kallistettaessa vasemmalle. Meloina käytetään ratamelonnasta tuttuja kuppimeloja.

## Koskisyöksy Suomessa

Suomessa järjestetään vuosittain koskisyöksyn SM-kilpailut. Kilpailumuotona on sprintti, klassinen tai molemmat, jolloin kilpailu käydään kahtena eri osakilpailuna. Vuonna 2009 järjestettiin Koskisyöksyn SM-kilpailut Kiiminkijoella 24.5. ja kilpailumuoto oli klassinen. Tällä hetkellä koskisyöksy ei ole kenenkään päälaji ja osallistujat ovat lähinnä slalommelojia. Merimelojien Kimmo Harikoski on ollut paras suomalainen koskisyöksyjä yltäen 5. sijalle MM-kilpailuissa 1996.
Arafuranmeri

**Arafuranmeri** on Uuden-Guinean etelä- ja Australian pohjoispuolella sijaitseva merialue. Se rajautuu lännessä Timorinmereen, luoteessa Bandan- ja Seraminmeri, idässä Torresinsalmi liittää sen Korallimereen.

Arafuranmeren pinta-ala on 650&nbsp;000 km².

## Lähteet
Gateshead

**Gateshead** on noin  asukkaan kaupunki ja  asukkaan metropolihallintopiiri *(metropolitan borough)* Tyne ja Wearin metropolikreivikunnassa Koillis-Englannissa. Se sijaitsee Tynejoen etelärannalla vastapäätä Newcastle upon Tynea. Hallintopiiriin kuuluu Gatesheadin kaupungin lisäksi Fellingin, Dunstonin ja Blaydonin kaupungit, esikaupunkialueita sekä maaseutua ja metsää.

Gateshead on perinteinen teollisuuspaikkakunta. Sen satamassa toimi vuodesta 1747 rauta-alan yritys Hawks and co., joka tuotti ankkureita, kettinkiä ja muuta järeää rautatavaraa.

Läpi 1960-luvun Gatesheadissä toteutettiin laaja uudisrakennus- ja modernisointiohjelma kaupunginarkkitehti Leslie Berryn johdolla. Tähän kuului muun muassa paljolti siltojen päälle rakennettuja tai pengerrettyjä jalankulun ja pyöräilyn väyliä liikenneturvallisuuden parantamiseksi. Hankkeen myötä kaupungin maamerkiksi nousi betonibrutalistinen Trinity Centren pysäköintitalo, joka purettiin 2010. Se toimii yhtenä tapahtumapaikkana vuoden 1971 jännityselokuvassa *[[Tappakaa Carter (vuoden 1971 elokuva)|Tappakaa Carter]]*.

Nykyisin kaupungin näkyvimpiä maamerkkejä on sen eteläosan kukkulalle pystytetty Antony Gormleyn veistos *[[Pohjoisen enkeli]]* sekä musiikkikeskus *[[Sage Gateshead|The Sage Gateshead]] vuodelta 2004*.

Gatesheadia ja Newcastlea yhdistää kymmenen siltaa. Millennium-sillaksi kutsuttu jalankulkusilta vuodelta 2001 voidaan avata ja sulkea hydraulisella mekanismilla.

Gateshead International Stadiumilla järjestetään vuosittain British Grand Prix -yleisurheilukilpailut. Kilpailu oli vuonna 2010 osa Timanttiliigaa.

## Tunnettuja gatesheadilaisia
* Andy Carroll, jalkapalloilija
* Paul Gascoigne, jalkapalloilija
* Norman Hunter, jalkapalloilija
* Brian Johnson, laulaja
* Chris Waddle, jalkapalloilija

## Lähteet

## Aiheesta muualla
St Helens (Merseyside)

**St Helens** on noin  asukkaan kaupunki ja  asukkaan metropolihallintopiiri *(metropolitan borough)* Merseysiden metropolikreivikunnassa Luoteis-Englannissa. Se sijaitsee Liverpoolin ja Manchesterin välisellä teollisuusvyöhykkeellä. Hallintopiiriin kuuluvat St Helensin kaupungin lisäksi Newton-le-Willowsin, Haydockin, Rainfordin, Billingen ja Rainhillin asutuskeskukset.

Hallintopiirin alueella toimi hiilikaivoksia 1500-luvulla. Runsaiden hiekkaesiintymien ansiosta siellä aloitettiin lasinvalmistus vuonna 1773. Lasiteollisuus oli pitkään tärkeä työllistäjä mutta sen merkitys on pienentynyt ja tilalle on tullut muita elinkeinoja. Kaivosteollisuuden muistoksi on pystytetty massiivinen monumentti *The Dream* vuonna 2009.

## Lähteet

## Aiheesta muualla
Timorinmeri

**Timorinmeri** on Intian valtamereen kuuluva merialue Timorin ja Australian välissä. Se on noin 480 kilometriä leveä ja pinta-alaltaan 610&nbsp;000 neliökilometriä.

Timorinmeren syvin kohta, 3&nbsp;300 metriä, sijaitsee meren pohjoisosassa. Suurin osa merestä on huomattavasti matalampaa ja yli puolet merestä on alle 200 metriä syvää.

Timorinmeressä sijaitsevat muun muassa Australian toiseksi suurin saari Melvillensaari sekä Ashmore- ja Cartiersaaret. 

## Lähteet

## Aiheesta muualla
David Hyde Pierce

**David Hyde Pierce** (s. 3. huhtikuuta 1959 Saratoga Springs, New York) on Emmy-palkittu yhdysvaltalainen näyttelijä. Hänet tunnetaan parhaiten komediasarjasta *[[Frasier]]*, jossa hän näytteli Niles Cranea, sarjan päähenkilön Frasier Cranen (Kelsey Grammer) veljeä. Pierce on voittanut roolistaan neljä kertaa Emmy-palkinnon.

Pierce kertoi toukokuussa 2007 olevansa homoseksuaali. Hän on naimisissa käsikirjoittaja-tuottaja-ohjaaja Brian Hargroven kanssa.

## Valikoitu filmografia

* *[[Romanssi Manhattanilla]]* (*Crossing Delancey*, 1988)
* *[[Pieni mies Tate]]* (*Little Man Tate*, 1991)
* *[[Fisher King]]* (*The Fisher King*, 1991)
* *[[Uneton Seattlessa]]* (*Sleepless in Seattle*, 1993)
* *[[Frasier]]* (1993–2004)
* *[[Wolf]]* (1994)
* *[[Simpsonit]]* (*The Simpsons*, 1997) (ääni, Cecil Terwilliger)
* *[[Ötökän elämää]]* (*A Bug's Life*, 1998) (ääni)
* *[[Osmosis Jones]]* (2001) (ääni)
* *[[Vähät rakkaudesta]]* (*Down with Love*, 2003)
* *[[The Perfect Host]]* (2010)

## Lähteet
* 

### Viitteet
Týr Demo

**Týr Demo** on ensimmäinen studiojulkaisu färsaarelaiselta folk/viikinkimetalli-yhtye Týriltä. Se julkaistiin syksyllä 2000.

## Kappaleet
# 
# 
# 
# 

## Kokoonpano
* Heri Joensen – kitara, laulu
* Jón Joensen – kitara, laulu
* Kári Streymoy – rummut, laulu
* Pól Arni Holm – laulu
* Gunnar H. Thomsen – basso, laulu
* Magni Jacobsen – taustalaulu

## Aiheesta muualla
* Týr Demo Discogsissa. 
*
Stockport

**Stockport** on noin  asukkaan kaupunki ja  asukkaan metropolihallintopiiri *(metropolitan borough)* Suur-Manchesterin metropolikreivikunnassa Luoteis-Englannissa. Hallintopiiriin kuluu Stockportin kaupungin lisäksi Cheadlen esikaupunkialue, Bramhallin, Romileyn ja Marplen kaupungit sekä maaseutua. Aikaisemmin Stockportissa oli puuvillakehräämöitä, mutta nykyään sen alueella on teollisuutta, joka valmistaa elektroniikkaa, raskasta konetekniikkaa, muovia ja elintarvikkeita.

Liverpooliin laskeva Merseyjoki alkaa Stockportista, missä Goyt- ja Tamejoet kohtaavat. M60-moottoritie kulkee Stockportin halki ja mielenkiintoisen akveduktin näköisen kaarisillan ali Stockportin eritasoliittymässä. Se on eräs Länsi-Euroopan suurimpia tiilirakennelmia, ja hieno näyte Viktorian aikakauden rakennustaidosta.

## Urheilu
Stockportista tulevat jalkapalloseura Stockport County sekä Englannin pääsarjassa pelaava rugby union -joukkue Sale Sharks. Molempien kotikenttänä toimii Edgeley Park.

## Lähteet

## Aiheesta muualla
Rin

**Rin** voi tarkoittaa:

* rin, historiallinen japanilainen rahayksikkö, jenin tuhannesosa
* Rin’, japanilainen popyhtye
* Rin Ishigaki (1920–2004), japanilainen runoilija
* Lynn Okamoto (alun perin *Rin Okamoto*, s. 1970), japanilainen mangapiirtäjä
* nungun kieli, ISO 639-1 -koodi rin, Nigeriassa puhuttu kieli
420 (kannabiskulttuuri)

**420**, **4:20** tai **4/20** on kannabiksen käyttäjien keksimä kansainvälinen kannabispäivä. Nimi viittaa kellonaikaan 16.20 (12-tuntisen esitystavan mukaan 4.20 p.m.). 420 voi tarkoittaa myös huhtikuun 20. päivää, joka merkitään yhdysvaltalaisessa päiväystavassa 4/20. Kyseisenä päivänä kannabiksen käyttäjillä on tapana kokoontua yhteen ja polttaa kannabista.

Erään itseään nimellä ”The Waldos” kutsuneen teiniporukan väitetään keksineen termin ”420” vuonna 1971 San Rafaelissa Kaliforniassa.

## 419-päivä

Ehkäisevän huumetyön järjestö Youth Against Drugs (YAD) on tuonut julkisuuteen 419-päivän, joka haastaa kannabista käyttävät puntaroimaan omaa käyttöä, sen hyötyjä ja haittoja. Teemapäivää vietetään 19.4. Vuonna 2017 kiinnitettiin erityistä huomiota kannabiksen itselääkintään: järjestön mukaan on hyvä tiedostaa itselääkintään liittyvä riippuvuusriski.

## Lähteet

## Aiheesta muualla
* What Does ’420’ Mean?.
* Teini raapustelee koodia 4:20 – aikuinen, pysytkö kärryillä? Yle 28.11.2016.
* Yle Areena. Aamu-tv: Kannabiksen käyttö Suomessa Yle 19.4.2017.
* 419 – mieti vielä. Youth Against Drugs.
How Far to Asgaard

**How Far to Asgaard** on färsaarelaisen viking/folk metal -yhtye Týrin ensimmäinen täyspitkä albumi. Sen julkaisi tammikuussa 2002 niin ikään färsaarelainen levy-yhtiö Tutl.

## Kappaleet
#
#
#
#
#
#
#
#

Vuonna 2008 albumista julkaistiin toinen painos, joka sisälsi uuden kansitaiteen lisäksi kaksi bonuskappaletta; nimiltään "Ólavur Riddararós" ja "Stýrisvølurin", joilla laulajana toimi Allen Streymoy. Tässä vaiheessa yhtyeen levy-yhtiö oli jo Napalm Records.

## Kokoonpano
* Pól Arni Holm – laulu
* Heri Joensen – kitara
* Gunnar H. Thomsen – basso
* Kári Streymoy – rummut

## Arvostelut
* Imperiumi: 7½/10

## Lähteet

## Aiheesta muualla
* 
*
Brenna O’Brien

**Brenna O’Brien** (s. 9. maaliskuuta 1991 Brampton, Ontario, Kanada) on kanadalainen näyttelijä, joka tunnetaan ääniroolistaan Rininä animesarja *[[Inuyasha]]ssa*. Hän on näytellyt myös muun muassa Meghania televisiosarjassa **' ja esiintynyt sivuroolissa elokuvassa ''[[X-Men: Viimeinen kohtaaminen]]''.

==Filmografia==
* ''[[Scooby-Doo 2: Monsterit vapaalla]]'' (2004) – Buttercup Scout
* **' (2005) – Meghan
* *[[Masters of Horror]]* (2006) – Amy
* *[[Tähtiportti]]* (2006) – Adria
* *[[Max Havoc Ring of Fire]]* (2006) – Valentine
* *[[X-Men: Viimeinen kohtaaminen]]* (2006) – Minivan tytär

### Ääniroolit
* *[[Hamtaro]]* (2002) – Mimi (Pandan omistaja)
* *[[Dragonball Z]]* (2002) – Pan
* *[[Inuyasha]]* (2004) – Rin
* *[[Next Avengers: Heroes of Tomorrow]]* (2008) – Torunn

## Aiheesta muualla
*
Södra Hammarbyhamnen

**Södra Hammarbyhamnen** on yksi Ruotsin pääkaupungin Tukholman kaupunginosista. Se sijaitsee Södermalmin kaupunginosa-alueella, Tukholman keskustan tuntumassa, Hammarby Sjö -järven itäisellä puolella. Vuonna 2004 siellä oli asukkaita 6&nbsp;057. Pinta-alaltaan kaupunginosa on 1,20 neliökilometrin suuruinen.

Södra Hammarbyhamnenin alue on alun perin kuulunut Nackan kuntaan. Vuoden 1930 alussa se kuitenkin liitettiin Tukholman kaupunkiin, ja kaupunginosa siitä muodostettiin vuonna 1934.
Ólavur Riddararós

**Ólavur Riddararós** on färsaarelaisen folk/viikinkimetalli-yhtye Týrin single. Sen julkaisi lokakuussa 2002 levy-yhtiö Tutl.

## Kappaleet
# 
# 

## Kokoonpano
* Allan Streymoy – laulu
* Terji Skibenæs – kitara
* Heri Joensen – kitara
* Gunnar H. Thomsen – basso
* Kári Streymoy – rummut

## Aiheesta muualla
* Ólavur Riddararós discogs.com -sivustolla
Grönlanninmeri

**Grönlanninmeri** on merialue Pohjoisella jäämerellä. Toisaalta joskus Grönlanninmerta luonnehditaan Atlantin sivumereksi, osaksi Atlanttia. 

Pinta-alaltaan Grönlanninmeri on noin 1&nbsp;205&nbsp;000 neliökilometriä. Meren keskisyvyys on 1&nbsp;450 metriä, ja syvin tunnettu kohta on noin 4&nbsp;800 metriä syvä.

## Merialueen sijainti ja rajat
Grönlanninmeri sijaitsee Grönlannin, Huippuvuorten sekä Norjanmeren ja Islannin välissä.

Kansainvälinen hydrografinen järjestö (IHO) määrittelee Grönlanninmeren rajat seuraavasti (1953):
* Pohjoisraja: Huippuvuorten ja Grönlannin pohjoisimpia pisteitä yhdistävä linja.
* Itäraja: Huippuvuorten itärannikko.
* Kaakkoisraja: Huippuvuorten Länsimaan eteläisimmästä pistestä Jan Mayenin pohjoisimpaan pisteeseen, Jan Mayenin länsirantaa pitkin saaren eteläisimpään pisteeseen, sieltä linja Islannin Gerpitiin.
* Lounaisraja: Linja Islannin luoteisimmasta pisteestä Straumnessistä Grönlannin Nanseninniemelle 
* Länsiraja: Grönlannin itä- ja koillisrannikko Nanseninniemen ja saaren pohjoisimman pisteen välillä.

## Lähteet

## Aiheesta muualla
Torresinsalmi

**Torresinsalmi** on noin 150 kilometriä leveä salmi Australian Queenslandin ja Uuden-Guinean välissä.

Tiettävästi ensimmäisenä eurooppalaisena Torresinsalmella kävi Luis Váez de Torres vuonna 1606. Vuonna 1769 skotlantilainen Alexander Dalrymple nimesi salmen Torresin mukaan.

Torresinsalmessa sijaitsee lukuisia saaria, jotka yhdessä muodostavat osana Queenslandia hallittavat Torresinsalmen saaret. Saarilla oli vuoden 2001 väestönlaskennassa 8&nbsp;089 asukasta. 

Torresinsalmi on ollut Australian helmenkalastuksen keskusalue, nykyään alueella viljellään helmiä.

## Lähteet

 
## Aiheesta muualla
Siltarumpu

**Rumpu** (tai **siltarumpu** yleiskielessä) on tien, jalankulku- ja pyöräväylän, liittymän tai rautatien alitse penkereen läpi rakennettu holvi, jonka kautta vesi pääsee virtaamaan penkereen toiselle puolelle, ja jonka vapaa-aukko on alle 2,0m. Rumpu rakennetaan tyypillisesti teollisesta valmisosasta, joka voi olla esimerkiksi terästä, PVC-muovia tai betonia, mutta etenkin rautateiden alla monet rummut ovat kivirakenteisia. Maanteiden tapauksessa rumpua voidaan kutsua maantierummuksi ja rautatien tapauksessa ratarummuksi. Maantierummuista poiketen ratarummut katsotaan *taitorakenteiksi*. Taitorakenteella tarkoitetaan rakennetta, jonka rakentamiseksi on laadittava lujuuslaskelmiin perustuva suunnitelma. Vaurioituessaan taitorakenne voi aiheuttaa vaaraa ihmisille tai liikenteelle.

Liikenneväyliä suunniteltaessa vesiväyliä ylitettäessä lasketaan väylän yläpuolisen vesistön valunta ja arvioidaan maksimivirtaukset tulva-aikaan. Maksimivirtaus mitoittaa vaadittavan aukon. Pienemmillä virtausmäärillä voidaan käyttää erikokoisia rumpurakenteita, suuremmilla on rakennettava ylitystä varten suuriaukkoisempi silta. 

Pienet rummut voivat olla esteenä vaelluskalojen nousulle vesistöihin.

## Katso myös
*Siltarumpupolitiikka

## Lähteet

## Aiheesta muualla
Huddersfield

**Huddersfield** on kaupunki Pohjois-Englannissa, Yorkshiren kreivikunnassa, Leedsin ja Manchesterin puolivälissä. Vuonna 2011 siellä oli 162&nbsp;949 asukasta.

Teollisen vallankumouksen aikoihin kaupunkilaisten elämää muutti ja rikastutti tekstiiliteollisuus, jonka raaka-aineita ja tuotteita kuljettamaan rakennettiin Huddersfieldin kanava. Kanavassa on Standedgen tunneli - Englannin pisin kanavatunneli. Kanava on korjattu virkistyskäyttöön, ja sitä pitkin voi tehdä veneretkiä.

Kaupunki tunnetaan myös urheilusta. Rugbyn Rugby League on perustettu siellä. Huddersfield Town AFC menestyi maailmansotien välisenä aikana.

## Lähteet

## Aiheesta muualla

*Industrial revolution history Huddersfield 
*Huddersfield One
Media- ja viestintätieteellinen seura MEVI

**Media- ja viestintätieteellinen seura Mevi ry.** (aikaisemmin **Tiedotusopillinen yhdistys TOY**) on vuonna 1974 perustettu joukkoviestinnän ja median tutkijoiden järjestö. Sen kotipaikka on Tampere ja toimialueena koko Suomi.

Media- ja viestintätieteellinen seura Mevi ry. edistää joukkoviestinnän ja median tutkimusta tiedeyhteisössä ja sen ulkopuolella. Yhdistys pitää yhteyttä alan suomalaisiin ja ulkomaisiin tutkijoihin, järjestöihin ja tutkimuslaitoksiin. Yhdistys seuraa Suomen viestintäoloja ja alan tutkimus- ja koulutuspolitiikkaa. Lisäksi yhdistys osallistuu joukkoviestinnästä ja mediasta käytävään julkiseen keskusteluun.

Yhdistys kuuluu Tieteellisten seurain valtuuskuntaan. Lisäksi yhdistys on Kultti ry:n eli Kulttuuri-, mielipide- ja tiedelehtien liiton sekä Tiedekustantajien liiton jäsen. Yhdistys on myös jäsen kansainvälisessä media- ja joukkoviestintätutkimuksen yhdistyksessä IAMCR:ssä sekä eurooppalaisessa viestinnän tutkimuksen ja opetuksen yhdistyksessä ECREA:ssa.

Suomen elokuvatutkimuksen seuran ja Prologos ry:n kanssa yhdistys järjestää Viestinnän tutkimuksen päiviä. Yhdistys tekee yhteistyötä myös pohjoismaisen tiedotustutkimuksen tietopalvelun Nordicomin kanssa. Yhdistys kustantaa yhdessä Nordicomin kanssa Media & viestintä -lehteä.

Media- ja viestintätieteellinen seura Mevi ry. oli aiemmin nimeltään Tiedotusopillinen yhdistys TOY ry. Nimi muutettiin yhdistyksen vuosikokouksessa 2013.

Yhdistyksen puheenjohtaja on tällä hetkellä Jyväskylän yliopiston journalistiikan professori Katja Lehtisaari.

## Lähteet

## Aiheesta muualla
* mediaviestinta.fi
Ipswich

**Ipswich** [] on noin  asukkaan kaupunki ja hallintopiiri *(borough)* Suffolkin kreivikunnassa Itä-Englannissa. Se sijaitsee Orwelljoen estuaarin alkupäässä ja toimii Suffolkin hallinnollisena keskuksena. Ipswich oli aikaisemmin tärkeä satamakaupunki mutta nykyään sen asukkaat saavat elantonsa maataloustuotteiden kaupasta ja palveluista.

Ipswich on ollut asutuskeskus kivikaudelta asti. Keskiajalla se oli merkittävä pyhiinvaelluskohde. Geoffrey Chaucer kertoi Ipswichin kauppiaista vuoden 1380 paikkeilla kirjoittamassaan *[[Canterburyn tarinoita]]* -tarinakokoelmassa. Taidemaalarit John Constable ja Thomas Gainsborough asuivat Ipswichissä. Myös Charles Dickens asui joitakin vuosia kaupungissa ja kuvasi sitä *[[Pickwick-kerhon jälkeenjääneet paperit|Pickwick-kerhon jälkeenjääneissä papereissa]]*.

Kaupungissa pelaa jalkapalloseura Ipswich Town FC.

## Katso myös
* Ipswichin sarjamurhaaja

## Lähteet

## Aiheesta muualla
Lisburn

**Lisburn** () on kaupunki Pohjois-Irlannissa, Laganjoen varrella. Vuonna 2001 kaupungissa laskettiin olevan 71&nbsp;465 asukasta, joista 54&nbsp;% oli protestantteja ja 42&nbsp;% katolisia. Kaupunki on varsin maalaismaista aluetta ja se on syntynyt usean pikkukaupungin ja maaseutukunnan hallinnollisena yhteenliitoksena. Lisburn oli Irlannin hugenottien aloittaman pellavateollisuuden syntypaikka vuonna 1698.

## Aiheesta muualla

## Lähteet
Fredhäll

**Fredhäll** (lempinimeltään *Freddan*) on yksi Ruotsin pääkaupungin Tukholman kaupunginosista. Se sijaitsee Kungsholmenin kaupunginosa-alueella, Tukholman keskustan tuntumassa.

Kaupunginosa muodostettiin vuonna 1938. Vuonna 2004 Fredhällissä oli 4&nbsp;869 asukasta, ja se on maa-alaltaan 0,38 neliökilometrin suuruinen.
Kristineberg (Tukholma)

**Kristineberg** (lempinimeltään *Krillan*) on Ruotsin pääkaupungin Tukholman kaupunginosa Kungsholmenin kaupunginosa-alueella, Tukholman keskustassa. Se sijaitsee Kungsholmenin saaren luoteisosassa rajoittuen idässä Stadshageniin, lännessä Tranebergiin, etelässä Fredhälliin ja kaakossa Mariebergiin sekä Solnan Huvudstaan. Vuonna 2004 siellä asui 5&nbsp;365 ihmistä, ja se on maa-alaltaan 0,63&nbsp;km² suuruinen. 

Kaupunginosan alue kuului alun perin Kristinebergin linnalle, mutta Tukholman kaupunki osti sen vuonna 1920. Itäinen alue rakennettiin 1920-luvulla Thorildin aukion ympärille. Linnan länsipuolelle 1930-luvulla rakennettu alue on funkkistyylinen. Vuonna 1938 siitä muodostui oma kaupunginosansa. Vuonna 1952 Kristinebergiin avattiin myös metroasema. Metroasemia Kristinebergissä on kaksi: Kristineberg ja Thorildsplan. Kristinebergin katuja on nimetty ruotsalaisten runoilijoiden mukaan, esimerkkeinä Olof von Dalin, Ola Hansson, Hedvig Charlotta Nordenflycht, Oscar Levertin, Bengt Lidner, August Bondeson ja Thomas Thorild.

## Lähteet

## Aiheesta muualla
Nick Kypreos

**Nick Kypreos** (s. 4. kesäkuuta 1966, Toronto, Ontario, Kanada) on entinen jääkiekkoilija. Hänen pelipaikkansa oli vasen laitahyökkääjä. Hän pelasi NHL:ssä 8 kautta. Urallaan hän edusti Hartford Whalersia, Washington Capitalsia, New York Rangersia ja Toronto Maple Leafsia. Hänen vanhempansa ovat George Nicholas ja Theodora Kypreos, jotka ovat kumpikin kotoisin Kreikan Spártista.

## Pelaajaura
Kypreosin ura päättyi vakavaan aivotärähdykseen, jonka hän sai tapellessaan harjoitusottelussa New York Rangersin pelaajan Ryan VandenBusschen kanssa syyskuussa 1997. Uransa jälkeen hän on toiminut jääkiekkoasiantuntijana Rogers Sportsnet -sivustolla. Kypreos toimii myös apujuontajana Bill Bergin kanssa suositussa *Hockey Central* -radio-ohjelmassa, jota isännöi Darren Millard.

## Palkinnot
*1993&ndash;94 &ndash; Stanley Cup -mestaruus

## Aiheesta muualla
*Legends of Hockey Nick Kypreos 
*Career hockey stats
London Dungeon

**London Dungeon** on Lontoossa Westminster Bridge Roadilla, lähellä London Eyeta sijaitseva nähtävyys. Sen ideana on rekonstruoida verisiä ja kammottavia historiallisia tapahtumia realistisesti ja yleisöön vetoavalla tavalla. Nähtävänä on ollut ennallistuksia mm. Lontoon suuresta palosta, Viiltäjä-Jackistä, Henrik VIII:sta, Ranskan suuresta vallankumouksesta sekä liuta erilaisia kidutusmenetelmiä. Vuonna 2003 avattiin vuonna 1665 iskenyttä Lontoon ruttoa käsittelevä näyttely. Vuotta myöhemmin avattiin *Maze of Mirrors* (), joka on maailman suurin peileillä sisustettu labyrintti.

2005 Dungeon korvasi Henry VIII:tta, Lontoon Toweria ja Ranskan suurta vallankumousta käsittelevät uudella vetonaulalla joka sai nimekseen *The Labyrinth of the Lost* - niin ikään peilein varustettu, All-Hallows-by-the-Tower -kirkon kryptan pohjalta suunniteltu labyrintti jonka varrella vanhaksi noidaksi sonnustettu animatronik säikyttelee vieraita.

London Dungeonia pyörittävä yritys on avannut vastaavia vankityrmiä myös Hampuriin, Yorkiin, Edinburghiin ja viimeisimpänä 2005 Amsterdamiin.

## Kritiikkiä
London Dungeonia on kritisoitu oikeasti tapahtuneiden hirmutekojen viihteellistämisestä sekä heidän väittämänsä opetuksellisen tarkoituksen puutteesta.

## Aiheesta muualla
*London Dungeon (englanniksi)
Luton

**Luton** on noin  asukkaan kaupunki ja itsenäinen yhtenäishallintopiiri Bedfordshiren muodollisessa kreivikunnassa Englannissa. Se sijaitsee moottoritie M1:n varrella, noin 50 kilometriä Lontoosta luoteeseen. Lutonin lentoasema on kaupungin kaakkoispuolella ja Bedforshiren yliopiston pääkampus keskustassa.

## Historia
Maatalousvaltaisen alueen teollistuminen alkoi 1500-luvulla, kun Lutonissa alettiin valmistaa tiiliä ja olkihattuja. Kaupungissa oli Vauxhallin autotehdas lähes sadan vuoden ajan. Se suljettiin vuonna 2002.

## Väestö
Vuonna 2001 kaupungin asukkaista 64,9 % oli valkoisia brittejä, vuonna 2011 heidän osuutensa oli  44,4 %.

## Lähteet

## Aiheesta muualla
Kaitalahti

**Kaitalahti** () on noin 350 asukkaan pientaloalue Laajasalon kaupunginosassa Helsingissä. Alue sijaitsee Kruunu­vuoren­rannan osa-alueella Tullisaarensalmesta kaakkoon. Kaitalahdessa on enimmäkseen omakotitaloja ja jonkin verran myös paritaloja ja rivitaloja, mutta ei kerrostaloja. Julkisia palveluita alueella ei ole. 

Asukkaiden keskitulo on korkea, samaa luokkaa kuin Tammisalossa. Vuonna 2011 15 vuotta täyttäneiden keskitulo oli 54 947 euroa vuodessa. 

## Ympäristö

Kaitaladen päätie on nimeltään Päätie. Pohjoisesta alueelle johtaa Henrik Borgströmin tie ja etelästä Hopeakaivoksentie. Alueelle liikennöi yksi bussilinja Herttoniemen metroasemalta. 

Kaitalahdessa sijaitsee Kaitalahden puisto, jossa on lampi. Alueella on vehreää maastoa, isoja tontteja ja pieni venesatama. Maasto nousee jyrkästi venesataman molemmilla puolilla. Kaitalahden pohjoispuolella sijaitsee  Tullisaareen kuuluva Henrik Borgströmin puisto. Länsipuolella sijaitsee Kruunuvuoren huvila-alue, jonka kallioilta on näkymä Kruunuvuorenselälle ja kantakaupungin itärannalle. Alueella on aikaisemmin sijainnut useita huviloita, mutta viimeinen niistä tuhoutui tulipalosa vuonna 2021. 

Alueen eteläpuolella sijaitsi vuoteen 2010 asti Laajasalon öljysatama. Sen paikalle on alettu rakentaa Kruunuvuorenrannan asuinaluetta. Suunnitelman mukaan myös Kaitalahden pientaloaluetta laajennetaan.

## Kaivos
Kaitalahden alueelta löydettiin vuonna 1787 malmiesiintymä, ja alueelle perustettiin kaivos. Malmi sisälsi 16 grammaa hopeaa tonnia kohti, minkä vuoksi se tunnettiin hopeakaivoksena. Kaivoksesta saatiin myös lyijyhohdetta ja sinkkivälkettä. Esiintymän löytyminen kiinnitti aikoinaan paljon huomiota, mutta se osoittautui niukaksi, ja kaivostoiminta alueella lopetettiin jo kahden vuoden jälkeen. Malmin on todettu sisältäneen myös kuparikiisua, rikkikiisua, kalkkisälpää ja useita muita mineraaleja. Kaivoksesta on nykyisin jäljellä vain veden täyttämät kuopat.

## Lähteet

## Aiheesta muualla
Northampton

**Northampton** on noin  asukkaan kaupunki ja entinen kaupunkipiiri *(borough)* Northamptonshiren kreivikunnassa Keski-Englannissa, Nenejoen varrella. Kaupungissa oli aikaisemmin kenkä- ja nahkateollisuutta, mutta nykyään se toimii kauppa- ja markkinapaikkana Northamptonshiren ja Pohjois-Buckinghamshiren väestölle.

Northamptonin linna ja kaupunginmuurit rakennettiin vuoden 1100 paikkeilla ja se sai kaupunkioikeudet vuonna 1189. Muurit purettiin restauraation (1660) jälkeen, sillä Northampton oli asettunut Englannin sisällissodassa parlamentaristien puolelle. Linnan paikalla on nykyään kaupungin rautatieasema.

Suurin osa kaupungista tuhoutui vuoden 1675 palossa, ja sen jälleenrakennus jatkui koko 1700-luvun ajan. Tällöin rakennettiin kaupungin suuri kauppatori ja sitä ympäröivät rakennukset sekä Kaikkien pyhien kirkko. Northamptoniin perustettiin roomalaiskatolinen piispanistuin 1850. Tuomiokirkon rakentaminen aloitettiin 1864 ja se saatiin valmiiksi 1960. Myös kaupungintalo on vuodelta 1864. ”Northamptonin majakaksi” kutsutaan 127 metriä korkeaa tornia, joka on rakennettu hissien testaamista varten.

## Lähteet

## Aiheesta muualla
Donkey Kong (Game Boy)

**Donkey Kong** (tunnetaan myös nimillä **Game Boy Donkey Kong** ja **Donkey Kong '94**) on Nintendon kehittämä tasohyppelypeli, joka julkaistiin vuonna  Game Boylle. Peli perustuu löyhästi vuonna 1981 ilmestyneeseen samannimiseen hallipeliin *[[Donkey Kong (peli)|Donkey Kong]]*. Siinä on myös yhteyksiä *[[Donkey Kong Jr.]]* -peliin. Kuten alkuperäisissä kolikkopeli- ja NES-versioissa, pelaaja ohjastaa Marioa, jonka täytyy pelastaa *Pauline* Donkey Kongilta.

## Pelattavuus
Donkey Kong alkaa neljällä 'alkuperäisellä' tasolla, jotka löytyvät myös originaalista pelistä, mutta näiden graafista ilmettä ja pelimekaniikkaa on parannettu. Mario ei esimerkiksi kuole pudotessaan korkealta ja tämä voi myös irrottaa otteen vasarasta. Pelaajan tehtävänä on näissä tasoissa saavuttaa Pauline, joka on korkean rakennuksen päällä, josta Donkey Kong heittelee tynnyreitä alas. Marion tulee väistellä näitä tynnyreitä, sekä muita esteitä päästäkseen huipulle.

Näiden neljän tason jälkeen Donkey Kong näyttää olevan lyötynä, mutta nappaakin yhtäkkiä Paulinen uudestaan. Pelaajan täytyy nyt selvittää tiensä läpi 97:n tason, jolloin tasoja on pelissä yhteensä 101 kappaletta.

Nämä 97 tasoa ovat erilaisia ensimmäiseen neljään tasoon verrattuna. Pelaajan täytyy ohjastaa Mario avaimen luo. Kun Mario on saanut avaimen, täytyy tämän mennä tason loppuun avatakseen oven seuraavalle tasolle. Joka neljännessä tasossa pelaajan täytyy kohdata itse Donkey Kong ja pelastaa Pauline, kuten alkuperäisissä tasoissa. Kun nämä erikoistasot on läpäisty, näkyy ruudulla ohjeita tulevaisuuden varalle. Tässä vaiheessa pelaaja voi myös tallentaa pelinsä.

Jokaisen maailman finaalissa pelaajan täytyy taistella Donkey Kongia vastaan etsimällä keino heittää tynnyrit takaisin Donkey Kongia kohti. Donkey Kong nitiistyy yleensä kolmesta osumasta.

Pelissä on myös bonustasoja, jotka aukeavat pelaajan löydettyä Paulinen henkilökohtaisia tavaroita, kuten hattuja ja sateenvarjoja. Näissä bonustasoissa pelaajalle annetaan mahdollisuus saada lisäelämiä.

## Aiheesta muualla
*
Loutráki

**Loutráki** (; ) on Kreikan kaupunki, joka sijaitsee Korintin kannaksella. Se kuuluu hallinnollisesti Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen. Aiemmin kaupunki kuului Loutráki-Perachóran kuntaan ja vuodesta 2011 lähtien Loutráki-Perachóra-Ágioi Theódoroin kunnan Loutráki-Perachóran kunnallisyksikköön. Kaupungin väkiluku vuonna 2011 oli 11&nbsp;564. Loutráki on Loutráki-Perachóra-Ágioi Theódoroin kunnan kuntakeskus.

Loutráki sijaitsee Korintinlahden rannalla ja Korintinkannaksen länsirannalla noin neljä kilometriä koilliseen Korintin kaupungista. Kaupunki on on saanut nimensä kylpylöistä. Kasino Club Hotel Casino Loutraki on Euroopan suurimpia. Matkailijoiden tarpeisiin siellä on paljon hotelleja. Ateenaan ja Korinttiin sieltä pääsee junalla ja linja-autolla.

## Väkiluvun kehitys

## Lähteet

## Aiheesta muualla
Oldham

**Oldham** on noin  asukkaan kaupunki ja  asukkaan metropolihallintopiiri *(metropolitan borough)* Suur-Manchesterin metropolikreivikunnassa Luoteis-Englannissa. Se sijaitsee Penniinien länsireunalla lähellä Medlockjoen alkulähdettä, Manchesterista koilliseen. Hallintopiiri on edelleen enimmäkseen maaseutua. Kaupungin nimi on peräisin Oldhamin suvulta, joka asui keskiajalla Werneth Hallissa.

Oldham oli 1800-luvulle asti maaseutukaupunki, joka sai vaurautensa villasta. Teollinen vallankumous toi seudulle vaurautta ja työpaikkoja; huippukaudellaan Oldham oli maailman johtava puuvillankehräyskaupunki. Siellä on ollut myös hiilikaivoksia, jotka kuitenkin ehtyivät jo ennen tekstiiliteollisuuden hiipumista. Toukokuussa 2001 kaupungissa oli rasistissävytteisiä mellakoita, joissa loukkaantui 20 ihmistä.

## Lähteet

## Aiheesta muualla
Aidan takaa

**Aidan takaa** () on yhdysvaltalainen sarjakuva, jota tekevät Michael Fry ja T. Lewis. Sarja kertoo pesukarhu Pepen (engl. *RJ*), kilpikonna Villen (engl. *Verne*) ja heidän eläinystäviensä elämästä metsässä, jonka naapurissa on ihmisten asuttama esikaupunkialue. Pepellä ja Villellä on usein tapana tehdä kiusaa ihmisille.

Dreamworks Animation Studiosilta on ilmestynyt vuonna 2006 sarjakuvaan löyhästi perustuva animaatioelokuva, jonka nimi on suomeksi *[[Yli aidan]]*.
Maidstone

**Maidstone** on noin  asukkaan kaupunki ja  asukkaan kaupunkipiiri (*borough*) Kentin kreivikunnassa Kaakkois-Englannissa, 60 kilometriä Lontoosta kaakkoon. Kaupunkipiiriin kuuluu Maidstonen kaupungin lisäksi yhteensä 41 kuntaa (*civil parish*) ja laajalti maaseutua Kentin sisäosissa. Maidstonen kaupunki on suoraan kaupunkipiirin alaisuudessa eikä sillä ole kunnallista itsehallintoa (*unparished area*).

Maidstonen nimi tulee saksinkielisestä sanasta *Maeidesstana*, joka tarkoitti ilmeisesti ’neitsyiden kiveä’. Kaupunki sijaitsee Medwayn jokivarressa, ja sen perinteiset teollisuusalat ovat liittyneet jokeen joko vedenlähteenä tai kuljetusväylänä: siellä on ollut useita panimoita ja paperitehtaita. Alkuperäistä englanninlakritsia valmistaneet Bassetin tehtaat olivat Maidstonen keskustassa vuoteen 1998 asti.

## Urheiluseuroja
Maidstone Rugby Football Club on perustettu 1880 ja kuuluu siten maailman vanhimpiin rugbyseuroihin. Maidstone United on perustettu 1897, ja se on pelannut jalkapalloa Englannin liigassa 1989–1992, mutta muulloin vain amatööritasolla. Kaupungissa on myös merkittävät kriketti- ja maahockeyjoukkueet. Palloilulajien lisäksi kaupungissa harrastetaan perinteisesti purjehdusta.

## Lähteet

## Aiheesta muualla